114 Palachy s italienische Reise» Beilage 1. 8. 



sar, jussitque homini argentum numerari. Hic Ludovicum Bavariae ducem in magna pecunia 

 multavit; similiter et Henricum Bavariae, qui apud Constantiam vulneravit Ludovicum. Fri- 

 dericum quoque Auslriae ducem solvere pecunias coegit et damna sibi multa intulit, ob 

 quam rem, cum is ex Italia reverteretur, in vestibus suorum nobilium hunc versum Fridericus 

 inscribi mandavit: Ludovice, Henrice, Friderice, ad pulpitům, quia magister venit. Carissimi 

 ei fuerunt: Sslik, Brunorius de la Scala, Orsatius Michael, Matico banus, atque horum con- 

 silio dücebatur, sed magis proprio. 



Beilage 7. Ejusdem vila Barbarae imperatricis. 



Barbara imperatrix comitis Ciliae filia fuit, uxorque secunda Sigismundi Caesaris. 

 Nam Maria mortua, ex qua regnum Hungariae habuerat, hanc sibi conjugio copulavit, quod 

 pluribus visum est monstri simile; nam regi nubere comitem impar videtur, nec tunc Ciliae 

 comités, ut modo sunt, potentes erant, nec illustrati, nam sub domo Austriae censebantur. 

 Sed Sigismundus cum tunc parum affectus esset Australi domui, comités istos separavit ab 

 Austria, liberosque et illustres principes creavit; quae res postea multarum discordiarum 

 origo fomesque fuit. Haec autem Barbara egregii mulier corporis fuit, procera, Candida, 

 sed maculis quibusdam faciem fuit laesa. Multum ei studium quaerendi decoris. [taque 

 duo pulcherrimi conjuges invicem convenerunt. Sed cum Sigismundus in plures arderet, 

 ipsa quoque amare coepit alios ; infidus namque maritus infidam facit uxorem. Ex hac ta- 

 rnen Sigismundus Elizabeth filiam suscepit , de qua suo loco dicetur. Barbara post mor- 

 tem Sigismundi ad Polonos cum ingenti auro argentoque proficisci voluit, sed intercepta 

 spoliataque est. Nunc quaedam castella possidet regni Bohemiae , quae reginae spectant, in 

 quibus etsi non vitam impératrice dignam, non tarnen inopem ducit. 



Beilage S. Ejusdem vita Alberti régis Romanorum. 



Aloertus dux Austriae Alberti filius mortuo patře sub tutela Vilhelmi Austriae ducis 

 patruelis sui, ac deinde sub regimine Leopoldi etiam Austriae ducis permansit, nam puer 

 erat. Cum vero jam pubertatis annos attigisset, repetereturque a subditis, Leopoldus eum 

 diligentius custodiebat, nec facilis ad restituendum erat; ob quam rem non parvae discor- 

 diae ortae sunt. Demum vero dominus de Valse antiquior sub specie venationis Albertům 

 secům accepit, ducensque ipsum Viennam, de manibus tutoris extraxit., ac sie juvenis do- 

 minationem accepit, ususque plurimum est consilio ejus qui se liberaverat. Crevit autem 

 Albertus, ac Elizabet filiam Sigismundi regis in uxorem accepit, feminam admodum pulcram, 

 quae secum cum magna pudicitia vixit. Exinde cum Bohémi haeresim induissent, vicinos- 

 que omneš bellis terruissent, solus hic Moraviam et Austriam potenti brachio tutatus est, 



